Абдулаев Лечин кхоллараллех шена хетарг довзуьйтуш ю байтанча,Iилманча,исбаьхьаллин литература говзанча Жамулаева Лула. « Леча вовзийта гIерташ къахьега оьшуш хьал дац,-яздина тхан дехарна жоп луш Лулас.- Иза нохчийн литература кхуллучех тоьллачех тоьлла цхьа байтанча хилла ца Iа. Цуьнан байталла таханлера вайнехан литература ю-кх. Летература ю доьналлех,къармазаллех, исбаьхьаллех йоьттина, Делан къинхетамах,Кхоьллинчуьнга кхобучу тешамах юьззина. Вазвала а ца гIерташ, мискъал зарратал кураллин хьу йоцуш,халкъана муьтIахь,цуьнан стогаллех бIобулуш,цуьнца цхьана тIемийн къахь ловш чекхваьлла байтан. Суна Абдулаев Леча мила ву? Дукхабоцчу нохчийн исбаьхьаллин дешан говзанчех цхьаъ ву,тIекхуьучу чкъуро воьшу волчех, цуьнан байталла йовзарехь тIейогIучу хенахь вайн мах хадор болуш. Иза нохчийн яздархошлахь цхьаъ ву цо шен ирташкахь ,турпалхошкахь гойту гIиллакх-оьздангалла,адамалла,къинхетамалла, вайнахалахь лераме мел хилла кхи долу дика мел дерг шеца а долуш чекхваьлла стаг а.къонах а ву Абдулаев Леча.»